
****

**Να δημιουργήσετε ένα πολυτροπικό κείμενο για να παρουσιάσετε το επάγγελμα που αυτή τη στιγμή σας ενδιαφέρει περισσότερο σε εκδήλωση που διοργανώνει το σχολείο σας στο τέλος της σχολικής χρονιάς με θέμα: «Γνωρίστε τα επαγγέλματα-Η σωστή επιλογή επαγγέλματος αποτελεί καθοριστικής σημασίας γεγονός για το άτομο και την κοινωνία». Το κείμενό σας μπορεί να είναι σε μορφή Word( με φωτογραφικό υλικό) ή σε μορφή Power Point.**

|  |  |
| --- | --- |
| **ΠΡΟΛΟΓΟΣ** | Προσφώνηση-Χαιρετισμός  Λόγοι διεξαγωγής της παρούσας εκδήλωσης |
| **ΚΥΡΙΟ ΘΕΜΑ** | Παρουσίαση του επαγγέλματος της αρεσκείας του κάθε μαθητή/τριας  Περιγραφή των βασικών χαρακτηριστικών του επαγγέλματος (φύση και συνθήκες εργασίας, απαραίτητα προσόντα, εκπαίδευση, γνώσεις, τομείς απασχόλησης, αποδοχές, επαγγελματική ανέλιξη)  Θετικά (ωφέλειες υλικές, πνευματικές, ψυχικές, ηθικές, κοινωνικές ) και αρνητικά του επαγγέλματος ( εξουθενωτικό ωράριο, χαμηλές αποδοχές κλπ.) |
| **ΕΠΙΛΟΓΟΣ** | Αναγκαιότητα ορθής επιλογής επαγγέλματος για το άτομο και την κοινωνία  Αποφώνηση- ευχαριστίες |

**Επιλογή ομάδας επαγγελμάτων**

**Οι μαθητές έχουν να επιλέξουν ανάμεσα στις εξής έξι(6) ομάδες επαγγελμάτων:**

**Α΄ομάδα**: τεχνικά, κατασκευαστικά, παρασκευαστικά επαγγέλματα( πχ. Οικοδόμοι, ηλεκτρολόγοι, μηχανικοί, κατασκευαστές επίπλων, ζαχαροπλάστες, παρασκευαστές άρτου κλπ)

**Β΄ομάδα**: καλλιτεχνικά- επικοινωνιακά επαγγέλματα (ζωγράφοι ,γλύπτες, αγγειοπλάστες, μουσικοί , ηθοποιοί, κομμωτές, διαφημιστές, δημοσιογράφοι, γελοιογράφοι κλπ)

**Γ΄ομάδα**: ανθρωπιστικά επαγγέλματα (εκπαιδευτικοί ,δικηγόροι, ψυχολόγοι, κοινωνιολόγοι, κοινωνικοί λειτουργοί)

**Δ΄ομάδα**: επαγγέλματα Υγείας (γιατροί, νοσοκόμοι, φυσιοθεραπευτές κλπ)

**Ε΄ομάδα**: στρατιωτικά επαγγέλματα ( στρατιωτικοί, λιμενικοί, γυμναστές , ειδικοί φρουροί, πτροσβέστες, αεροπόροι κλπ.)

**ΣΤ΄ομάδα**: οικονομικά επαγγέλματα (διοίκηση επιχειρήσεων, λογιστές, φοροτεχνικοί, γνώστες ηλεκτρονικών υπολογιστών κλπ)

Ο κάθε μαθητής/τρια καλείται να παρουσιάσει το επάγγελμα της αρεσκείας του δημιουργώντας ένα πολυτροπικό κείμενο και επομένως με βάση αυτό θα ενταχθεί στην ανάλογη ομάδα ομοειδών επαγγελμάτων. Επιθυμητή η δημιουργία avatar για την κάθε ομάδα.

**Ερωτηματολόγιο για συνέντευξη:**

→ Πότε ήταν και πώς η πρώτη σας επαφή με το συγκεκριμένο επάγγελμα ;

→ Το επιλέξατε με κριτήριο το κύρος του , τις οικονομικές προοπτικές ή την κλίση σας;

→ Επηρεαστήκατε από τους γονείς σας, το κοινωνικό σας περιβάλλον ή το σχολείο;

→ Ποια είναι τα απαιτούμενα προσόντα για την άσκηση του συγκεκριμένου επαγγέλματος;

→ Ποιες ωφέλειες( υλικές, πνευματικές, ψυχικές, ηθικές, κοινωνικές) παρέχει το συγκεκριμένο επάγγελμα σε αυτόν που το ασκεί;

→ Ποια είναι τα αρνητικά του επαγγέλματος; ( εξουθενωτικό ωράριο, χαμηλές αποδοχές κλπ.)

→ Ποιες οι συνθήκες εργασίας και η φύση του επαγγέλματος;

→ Σε ποιους τομείς μπορούν να απασχοληθούν οι νέοι αν επιλέξουν το συγκεκριμένο επάγγελμα;

→ Ποιο από τα σχολικά μαθήματα συνδέεται με το επάγγελμα που σας ενδιαφέρει ή αποτελεί προϋπόθεση για την άσκησή του;

→ Ποιες θεωρείτε ότι είναι οι βασικές προϋποθέσεις επιτυχούς ασκήσεως ενός επαγγέλματος; (αγάπη, υπευθυνότητα, συνέπεια, εργατικότητα, θυσίες, δημιουργική πνοή, πρωτοτυπία, εξειδίκευση κλπ.)

→ Πιστεύετε ότι το είδος του επαγγέλματος που ασκεί κάποιος επηρεάζει την κοινωνική του θέση;

→ Ποια πρέπει να είναι τα αξιολογικά κριτήρια του ατόμου ; Η επιδίωξη του επαγγελματικού συμφέροντος ή η εμμονή του σε ηθικές αξίες;

→ Ατομικό επάγγελμα ή κοινωνικό λειτούργημα: Τι θα επιλέγατε;

→ Ποιες δυσκολίες στην επαγγελματική τους αποκατάσταση αντιμετωπίζουν οι νέοι στις μέρες μας;

→ Πώς και από ποιους νομίζετε ότι πρέπει να ασκείται ο επαγγελματικός προσανατολισμός;

→ Για ποιο λόγο είναι αναγκαία η ελεύθερη επιλογή επαγγέλματος; Ποιοι παράγοντες την αναστέλλουν και ποιοι συντελούν σε αυτήν κατά τη γνώμη σας;

→ Πότε νομίζετε ότι η επιλογή επαγγέλματος είναι σωστή και γιατί θεωρείται αποφασιστικής σημασίας για το άτομο και την κοινωνία;